Canllawiau ynghylch Dadansoddi Rhanddeiliaid a'u Rheoli
Beth yw Dadansoddiad Rhanddeiliaid?
Mae rhanddeiliaid yn unigolion neu grwpiau y bydd y prosiect yn effeithio arnynt.  Gallent gynnwys (ond heb eu cyfyngu i) uwch-reolwyr y mae eu meysydd busnes yn gysylltiedig yn uniongyrchol neu'n anuniongyrchol, y defnyddwyr (gan gynnwys cwsmeriaid y tu allan i'r sefydliad), cyllidwyr, cyflenwyr a phartneriaid.
Mae angen nodi a rheoli buddiannau rhanddeiliaid fel rhan o'r broses o reoli prosiectau.  Gall amcanion croes a lefelau amrywiol o ymrwymiad, dylanwad a phŵer gael effaith ddifrifol ar gynnydd prosiect.  Bydd rheoli'r dylanwadau hyn yn effeithiol yn helpu i gyflawni'r prosiect yn llwyddiannus.
Dadansoddi rhanddeiliaid yw'r broses o nodi pwy yw rhanddeiliaid y prosiectau a chasglu gwybodaeth am; eu buddiannau yn y prosiect, eu barn a lefel eu dylanwadu.  Bydd y wybodaeth hon yn sail i Gynllun Cyfathrebu'r prosiect.
Sut yr wyf yn ei wneud?
Defnyddiwch y templed yn Atodiad 1 a'r camau isod i'ch arwain drwy'r broses:
1. Nodwch eich rhanddeiliaid (grwpiau ac unigolion)
2. Casglwch wybodaeth am eu buddiannau yn y prosiect.  Beth yw eu barn a/neu eu sylwadau?  A oes unrhyw hanes y tu ôl i'w buddiant sy'n berthnasol?  Beth yw eu dylanwad ar y prosiect?  Beth yw eu hymrwymiad i'r prosiect?
3. Nodwch sut y bydd y prosiect yn effeithio ar y Rhanddeiliaid.  
Efallai y bydd cynnal cyfres o weithdai gyda'r Rhanddeiliaid o ddefnydd er mwyn casglu gwybodaeth ar gyfer cam 2 a cham 3.
4. Dadansoddwch y wybodaeth a gesglir i ddeall beth fydd angen i bob Rhanddeilad ei wybod am y prosiect (er enghraifft: bydd angen i gorff cyllido gael y wybodaeth ddiweddaraf am gynnydd a newid yn y prosiect, bydd angen i unigolyn y bydd newid yn y gwasanaeth yn effeithio arno gael gwybod am y rhesymau dros newid, beth yw'r newid a phryd bydd yn digwydd).
5. Nodwch ac enwebwch unigolyn sydd yn y sefyllfa orau i rannu'r wybodaeth angenrheidiol.
6. Nodwch risgiau/materion/pryderon ynghylch y rhanddeiliad a allai effeithio ar y prosiect.
7. Dechreuwch feddwl am natur y cyfathrebu a/neu ymgynghori y bydd angen eu trefnu â'r rhanddeiliaid a sut y bydd yr ymarferion hyn yn cael eu cynnal.  Cofiwch fod cyfathrebu'n golygu mwy na rhannu gwybodaeth yn unig!
Atodiad 1 - Templed Dadansoddi Rhanddeiliaid Prosiect
	Grŵp Rhanddeiliaid
	A. Teimladau Cyffredinol
     (Disgrifiad)
B. Lefel o ddylanwad
     (Uchel, Canolig, Isel)
C. Lefel ymrwymiad          (Uchel, Canolig, Isel)
	Sut yr effeithir arnynt?
Pryd yr effeithir arnynt?
	Beth fydd angen iddynt ei wybod?
Pryd bydd angen iddynt ei wybod?
	Pwy fydd yn rhoi gwybod iddynt?
	Risgiau/Materion/
Pryderon 
(O ran y Rhanddeiliaid/
Grŵp Rhanddeiliaid)
	Angen cyfathrebu
Oes/Nac oes
(Pwrpas y cyfathrebu)
Dyddiad?
	Y dulliau/ffyrdd gorau o gyfathrebu
	Angen ymgynghori
Oes/Nac oes
(Pwrpas yr ymgynghori)
Dyddiad?

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	


Mae'r templed hwn wedi'i lunio a'i rannu gan Ddinas a Sir Abertawe.
